CELEX: 22010D0049
Language: ro
Date: 2010-04-30 00:00:00
Title: Decizia nr. 49/2010 a Comitetului mixt al SEE din 30 aprilie 2010 de modificare a anexei II (Reglementări tehnice, standarde, încercări și certificare) la Acordul privind SEE

15.7.2010   
            
            
               RO
            
            
               Jurnalul Oficial al Uniunii Europene
            
            
               L 181/17
            
         DECIZIA NR. 49/2010 A COMITETULUI MIXT AL SEE
   din 30 aprilie 2010
   de modificare a anexei II (Reglementări tehnice, standarde, încercări și certificare) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa II la acord a fost modificată prin Decizia nr. 71/2004 a Comitetului mixt al SEE din 8 iunie 2004 (1).
            
         
               (2)
            
            
               Recomandarea 2009/524/CE a Comisiei din 29 iunie 2009 privind măsurile pentru îmbunătățirea funcționării pieței unice (2) urmează să fie încorporată în acord,
            
         DECIDE:
   Articolul 1
   În anexa II la acord, la capitolul XX, titlul „ACTE DE CARE PĂRȚILE CONTRACTANTE IAU ACT”, după punctul 6 (Rezoluția Consiliului și a reprezentanților guvernelor statelor membre reuniți în cadrul Consiliului din 7 decembrie 1998 privind libera circulație a mărfurilor) se adaugă următorul punct:
   
               „7.
            
            
               
                  32009 H 0524: Recomandarea 2009/524/CE a Comisiei din 29 iunie 2009 privind măsurile pentru îmbunătățirea funcționării pieței unice (JO L 176, 7.7.2009, p. 17).”
            
         Articolul 2
   Textele Recomandării 2009/524/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 1 mai 2010, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 30 aprilie 2010.
      
         
            Pentru Comitetul mixt al SEE
         
         
            Președintele
         
         Alan SEATTER
      
   
   
      (1)  JO L 349, 25.11.2004, p. 26.
   
      (2)  JO L 176, 7.7.2009, p. 17.
   
      (3)  Nu au fost semnalate obligații constituționale.